જાગૃત નાગરિક ભીમસિંગ વળવી સહિત અનેકેએ નિઝર મામલતદારને આવેદનપત્ર આપતા જણાવ્યું હતું કે, નિઝર તાલુકાના લોકો તથા મુંગા જાનવરોની તરસ છીપાવતી વેલ્દા પાણી પુરવઠા યોજના જીવાદોરી સમાન છે, પરંતુ આ વર્ષો જૂની યોજના હોવાથી તેના એર પ્રેસર લાઇન ખૂબ જ જૂની હોય, યોજના સ્થળથી ગામ સુધી પાણી પહોંચાડવા મુશ્કેલી ઊભી થાય છે, યોજનાની પાઇપલાઇન ઠેર-ઠેરથી લીકેજ થઇ રહી છે, યોજના હેઠળ ૧૦૦ ટકા પાણીનો છોડાતો પુરવઠા પૈકી ૪૦ ટકા પાણી રસ્તામાં જ વેસ્ટ થાય છે.